
תשובות והבהרות לשאלות ובקשות שהתקבלו במסגרת קול קורא 114/2018 
להקמת עמדות טעינה איטיות (AC) לרכבים חשמליים בשטחים ציבוריים

	מספר
	עמ' במסמכי הקול הקורא
	מס' סעיף
	פירוט השאלה / בקשת ההבהרה
	תשובות הבהרה

	1
	2
	1.6
	האם חובה לספק את העמדה יחד עם כבל טעינה?
לא ברור מכיוון שבמפרט המקצועי בסעיף 2.2.2 יש אפשרות בחירה.
	העמדה יכול להגיע עם כבל טעינה מובנה או עם שקע (ללא כבל טעינה).

	2
	13
	נספח א'1 2.2.6
	קיים מערך מטענים אשר מחובר לרשת ניהול (באמצעות פרוטוקול פרטי), ומערכת הניהול עונה לכל דרישות הקול הקורא. בנוסף, קיימת אופציית חיבור באמצעות פרוטוקול OCPP בין רשת הניהול הפרטית לרשת ניהול פתוחה. אופציית ה-OCPP אינה בשימוש כל עוד מערכת הניהול הפרטית פעילה, אך היא תוכל לשמש כגיבוי או חלופה לרשת זו במקרה הצורך. האם קונפיגורציה זו עונה לדרישות המכרז?
	ככל שאופציית ה-OCPP יכולה להחליף את רשת הניהול הפרטית, הקונפיגורציה מקובלת.

	3
	13-14
	נספח א'1 2.3.2
	מה ההגדרה של אתרים שומרי שבת? האם עמדת טעינה ברחוב הציבורי מוגדרת כשומרת שבת?
	אתר שומר שבת הנו אתר שאינו פעיל בשבת, למשל מרכז קניות הסגור בשבת. עמדות טעינה ברחוב ציבורי אינן מוגדרות כשומרות שבת. 

	4
	
	נספח א'1 2.4.4
	האם ניתן להתקין עמדה בחניית נכים?
	מקום החניה הצמוד לעמדת הטעינה חייב להיות ייעודי עבור רכב חשמלי.

	5
	
	נספח א'1 2.4.5
	באופן ברור ובולט" – האם יש גודל מינימלי של שלט? האם צביעת מדרכה/כביש מספיקה?
	אין גודל מינימלי של שלט, אך כפי שמצוין, על השלט להיות ברור ובולט. מאחר ונדרש שלט, צביעת המדרכה איננה מספיקה.

	6
	
	נספח א'1 2.5.2
	שעות פעילות המוקד – העמדה עובדת 24 שעות , האם נדרש מוקד IN-HOUSE  
של 24 שעות??  או האם הדרישה במוקד פנימי רק בשעות העבודה ובשעות הערב ניתן להשתמש במוקד חיצוני?
	ניתן להשתמש במוקד חיצוני או פנימי, כל עוד הוא עונה על דרישות סעיף 2.5 בנספח א' 1.

	7
	3
	1.14.2
	מדוע עלויות התכנון, הייעוץ הניהול והפיקוח אינן מוכרות לעניין הסיוע? שהרי לא ניתן להקים את העמדה רק ע"ב המרכיבים הפיזיים הקבועים בסעיף 1.14.1 והרכיבים המנויים בסעיף 1.14.2 הינם חלק אינטגרלי מפרויקט מעיין זה.
	הבקשה נדחית. 

	8
	3
	1.14.3
	נבקשכם להסיר את המגבלה בדבר הכרה רק בהוצאות שבוצעו לאחר תאריך ההודעה על הזכייה.
	הבקשה נדחית. 

	9
	5
	4.4
	תקופת ההתקשרות – על-פניו ועל בסיס התחזיות באשר לקצב חדירת הרכבים החשמליים לישראל , נראה כי תקופה הפעלה של 5 שנים אינה מספקת להקמת מיזם העומד בכוחות עצמו מבחינת כלכלית. נבקשכם לבחון הארכת תקופת ההתקשרות ל-20 שנה (בדומה להסדרה שהייתה בתחום מערכות האנרגיה הסולאריות שהותקנו במרחב המוניציפאלי בשעתו).
	מינימום ההפעלה הוא 5 שנים, אך הקול הקורא איננו מונע מהזוכה להפעיל את העמדות לפרק זמן העולה על 5 שנים. יובהר כי הזוכה לא יקבל תמורה נוספת בגין הפעלת העמדות לפרק זמן העולה על 5 שנים, מעבר למענק הכספי בו זכה.

	10
	7
	5
	ערבויות - לאור העובדה שמדובר בשוק המצוי בתחילת דרכו בישראל והתמיכה הממשלתית הינה חיונית לשם פריסת תשתית טעינה ראשונית, נבקשכם לשקול ביטול הדרישה להעמדת הערבויות או לחילופין נבקשכם לדחות את התשלום הראשון בשיעור של 25% שאמור להינתן עם חתימת ההסכם למועד דוח הביניים ושהערבות למשרד תועמד על ידי חברה חיצונית שתזכה במכרז של הרשות.
	הבקשה נדחית. 

	11
	8
	6
	תשלום המענק – נבקשכם לשקול תשלום נוסף בשיעור של 50% במועד הגשת דוח הביניים ולעמיד את התשלום האחרון (לאחר הגשת הדוח הסופי) על שיעור של 25%.
	הבקשה נדחית. 

	12
	
	
	נבקשכם לאשר כי אין ולא תהיה כל מניעה לחברה חיצונית עימה תתקשר הרשות המקומית, לגבות תשלום עבור טעינת הרכב. בהקשר זה, הרינו להפנות את תשומת ליבכם לקול קורא 116.2018, עמ' 19 סעיף 2.3.4 הקובע, כי "מבלי לגרוע מן האמור לעיל, הזוכה רשאי לגבות תשלום עבור טעינת הרכב"
	כמפורט בקול הקורא.  

	13
	19
	2.3.6
	נבקשכם לבטל את הדרישה ליישומון וכרטיס RFID (בנוסף) ולהסתפק בכרטיס אשראי או יישומון.
	במקרה והתשלום אינו מתאפשר באמצעות כרטיס אשראי, ישנו צורך באפשרות תשלום באפליקציה ובאמצעי נוסף שאינו תלוי בטלפון, דוגמת כרטיס RFID. נוספה הבהרה על גבי הקול הקורא.

	14
	27
	
	נספח ג להסכם - לא רלוונטי לרשויות מקומיות.
	הבקשה נדחית.  

	15
	30
	
	נספח ו להסכם - לא רלבנטי לרשויות מקומיות.
	הבקשה נדחית. 

	16
	34
	
	נספח ט להסכם - עלות ההקמה לשקע נסמכת גם על עלות החיבור לרשת חשמל במקום. השונות בתשתיות החשמל במקומות השונים תגרור עלות הקמה לשקע שונה. כיצד להתייחס לנספח, בו ניתן לציין רק עלות יחידה לשקע?
	על המציע להעריך את העלות הממוצעת לשקע ובהתאם לכך לציין את התמיכה המבוקשת לשקע.

	17
	2 
	1.2.2
	נבקש להבהיר האם חברות כלכליות המאגדת ישובים בפרישה ארצית (ושאינה בבעלות רשות מקומית) יכולות להגיש בקשה מרוכזת.
	חברות כלכליות שאינן בבעלות מלאה של רשות מקומית לא רשאיות להגיש בקשה.

	18
	2
	1.7
	נבקש להבהיר האם ניתן להגיש הצעות להתקנת מטעני AC איטיים בקצב של 3.4-7.4 kWh. פרישה רחבה של עמדות טעינה איטיות (בדגש לאזורי מגורים, ומגרשי חניה בשכונות מגורים, יאפשר לאוכלוסיית "חסרי חניה פרטית" להצטרף למימוש החזון. 
	הבקשה נדחית. יודגש כי בקול הקורא אין דרישה לגודל חיבור מינימלי. 

	19
	3
	1.15.1
	נא להשמיט את המילה "עירוני" על מנת להכיל את כלל הרשויות.  
	הבקשה מתקבלת. מסמכי הקול הקורא תוקנו בהתאם.    

	20
	13
	2.2.9.4
	נבקש לשנות את תמחור עלות הטעינה ל – "תמחור עלות הטעינה לפני קוו"ט" ולמחוק "לפי זמן טעינה" כפי שמופיע כעת. 
הרכבים שונים ביניהם בקצב הטעינה המתאפשר לכל אחד מהם ולכן, מחיר לפי זמן טעינה הינה שיטה תמחור פחות מקובלת.
	הבקשה מקובלת חלקית.  
הנוסח שונה באופן הבא: "תמחור עלות הטעינה לפי זמן הטעינה או לפי קוט''ש".

	21
	14
	2.3.9
	נבקש להבהיר מי הם הצדדים השלישיים להם יידרש הזוכה להעביר את הפרטים המפורטים בסעיף 2.3.6. כמו כן, נבקש להבהיר כי העברת מידע לצד שלישי תהא כפופה להעברה לפי דין. 
	צד שלישי הוא כל גורם המבקש לדעת את הפרטים המופיעים בסעיף 2.3.8. נוספה הבהרה במסמכי הקול הקורא. 


	22
	2
	1.2.1
	האם חברה פרטית יכולה לגשת עם רשות או יחד עם חברה כלכלית בבעלות הרשות?
	הבקשה נדחית. 

	23
	12 
	2.2.4


	האם יש חובה להציג אישור מכון התקנים או שמספיק הצהרה של היבואן שהמוצר עומד בתקן של מכון התקנים הישראלי?
	כמפורט בסעיף 2.2.4. 

	24
	12 
	2.2.4

	מהם רשימת התקנים המבוקשים? מבקשים פירוט
	על העמדות לעמוד בתקן של מכון התקנים הישראלי. 

	25
	12 
	2.2.4

	מה דירוג IP הנדרש מהמטענים?
	הקול הקורא אינו מגדיר זאת. 

	26
	3
	1.14.2
	נבקש להכיר בהוצאות התכנון, הייעוץ הניהול והפיקוח לעניין הסיוע. שכן הינם חלק אינטגרלי מן הפרויקט.
	הבקשה נדחית. 

	27
	5
	4.1
	האם תיתכן זכייה במכרז של מספר עמדות נמוך מזה שהוצע? אם כן, מה השיקולים לכך? מלבד השיקול הכלכלי.
	ככתוב במסמכי הקול הקורא. 

	28
	6
	4.5.1.4
	מה תכולת האסמכתאות הנדרשת בסעיף זה?
	על הזוכה להציג מסמכים המוכיחים את הזמנת העמדות.

	29
	7
	5.1
	האם נדרש להעמיד ערבות במעמד ההגשה למכרז, או לחלופין לאחר הכרזת הזכייה?
	לאחר הזכייה. 

	30
	10
	9
	האם יש צורך להירשם למכרז טרם הגשת הצעה? אם כן, כיצד?
	על המציע להגיש את ההצעה באמצעות טופס אלקטרוני בהתאם להנחיות לקול הקורא.    

	31
	20
	7 ו'
	האם המציע נדרש להירשם לפורטל הספקים הממשלתי בעת הגשת ההצעה, או שמא רק לאחר הזכייה במכרז?
	המציע אינו נדרש להירשם לפורטל הספקים בעת הגשת ההצעה. 

	32
	34
	נספח ט'
	עלות ההקמה לשקע נסמכת גם על עלות החיבור לרשת חשמל במקום. השונות בתשתיות החשמל במקומות השונים תגרור עלות הקמה לשקע שונה. כיצד להתייחס לנספח, בו ניתן לציין רק עלות יחידה לשקע?
	כמפורט בתשובה לשאלה 16 בקול קורא 114/2018.

	33
	10
	9
	 בקשת דחיית תאריך הגשת ההצעות ליום 31.3.2019, מפאת הסיבות שיפורטו להלן:
1. הליך הקמת עמדות הטעינה, כמפורט במסמכי הקול קורא שבנדון, הינו הליך מורכב הדורש הכנות רבות ע"מ שיהיה ניתן להוציאו לפועל כנדרש. 
2. במסגרת ההליך, נדרש המציע להתקשר עם בעל הקרקע ו/או בעל הזכויות בקרקע וזאת לגבי כל אתר טעינה. התקשרות עם כל בעל קרקע נמשכת זמן ודורשת ניסוח הסכם מפורט על בסיסו חותם בעל הקרקע ו/או בעל הזכויות בקרקע על תצהיר כמפורט בנספח י'. 
לוחות הזמנים הקבועים בהליך צפופים ועל המציע לבחון ולהתקשר עם בעלי קרקעות ו/או בעלי זכויות בקרקעות של מספר אתרים. התקשרויות אלה לוקחות זמן ולכן נדרשת דחיה קצרה של המועד האחרון להגשה.  
	ניתנה הארכה של שבועיים בקולות קוראים 115 ו-116.

	34
	2
	1.2
	בהתאם למסמכי הקול הקורא, מתאפשרת הגשת הצעות רק לרשויות מקומיות ולחברות כלכליות. בשטחי הקיבוצים ברחבי הארץ, ישנם שטחים רבים היכולים לשמש כאתרים דומים ביעודם ובשטחם לאלו שנמצאים בשטחי הרשויות הציבוריות. האם קיבוץ יכול להחשב למציע כשיר להגשת הצעות בקול קורא זה? האם ניתן להרחיב את ההגדרה כך שתכלול את הקיבוצים? 
	קיבוץ יכול להגיש הצעה באמצעות המועצה האזורית לה הוא משתייך, בהתאם לסעיף 1.2.1 לקול הקורא.

	35
	2
	1.2
	האם איגודי ערים זכאים להגיש בקשות במסגרת הקול הקורא?
	איגוד ערים אינו זכאי להגיש בקשות במסגרת הקול הקורא.

	36
	3
	1.11
	המציעה מבקשת באופן חריג לא להיות תלויה במס' התושבים שמצביע על מס' השקעים הפוטנציאלים. מדובר בנקודת עצירה של רכבים רבים בדרכם לאילת. .עמדות הטענה רבות, איטיות ומהירות, יגרמו לתיירים רבים לבחור לנסוע לאילת דרך המציעה ולא בדרך אחרת, מה שיכול להיות מנוע תיירותי שיתרום לפיתוח היישוב ועסקיו הקטנים. לכן אנו מבקשים לקבל אישור לחריגה במספר העמדות המבוקשות שלא יהיה תלוי במספר התושבים (שעומד על כ-5,700 ולא מאפשר לפי הקול קורא לקבל עמדות טעינה רבות) האם חריגה זו אפשרית?
	 יחס השקעים עלה ל-4 ל-1,000 תושבים.  מסמכי המכרז תוקנו בהתאם.

	37
	
	
	מדוע אין התייחסות לעמדות טעינה לכלי רכב דו-גלגליים?
	נוסף בונוס בגובה עד 5 נק' לרשויות מקומיות שיקימו עמדות/שקעים לטעינת כלי רכב דו-גלגליים. 

	38
	
	כללי
	האם בהגשת המכרז צריך לציין את יצרן עמדות הטעינה ואת הדגם הספציפי? או מספיק להצהיר שעומד בכל הדרישות הטכניות המפורטות במכרז?
	אין חובה.

	39
	
	כללי
	האם לרשות המקומית יש זכות להגיש בקשה בנוסף גם לכל הקולות הקוראים הנוספים, כלומר לקבל מענק נוסף גם עבור עמדות טעינה מהירות (קול קורא 116 ), ועמדות טעינה בחניוני מעסיקים (קול קורא 117)? האם יש מגבלה כוללת לסכום הזכיה או שהסכום האפשרי הוא מצטבר?
	רשות מקומית זכאית לגשת לקול הקורא של עמדות מהירות, עמדות ציבוריות ועמדות בחניוני מעסיקים. המגבלה הכספית היא עבור כל קול קורא בנפרד. כלומר, הרשות יכולה לזכות בעד מיליון ש''ח בקול קורא עמדות ציבוריות, עד חצי מיליון ש''ח בקול קורא מהירות ועד חצי מיליון ש''ח בקול קורא מעסיקים. ז''א, סך הזכייה המרבי לרשות בשלושת הקולות הקוראים עומד על 2 מיליון ש''ח.

קול קורא 114/2018 סעיף 4.6
קול קורא 115/2018 סעיף 4.6
קול קורא 116/2018 סעיף 4.5
קול קורא 117/2018 סעיף 4.6
	לא סביר שבשל אי ביצוע עמדה אחת מתוך עשרות או מאות עמדות המשרד יוכל לנקוט בצעדים חריגים כמתואר בסעיף 4.6.1 במיוחד ובסעיף 4.6. כולו. הסיבות לאי התקנת עמדה כזו או אחרת יכולות להיות רבות ומגוונות, ואנחנו לא רואים כל סיבה מדוע במידה והמציע עשה לפחות את מינימום העמדות הנדרשות, שתינקט מולו סנקציה קשה כל כך! וזאת כאשר כמובן בנוסף ברור כי המציע לא יקבל מענק על עמדות שלא הותקנו. נבקשכם לשנות את הניסוח לנוסח הבא: "אם הזוכה לא יקים מעל 75% מהעמדות בהן זכה , ובכל מקרה לפחות מינימום העמדות שנקבע בקול הקורא, וזאת עד 18 חודשים מיום חתימת ההסכם...". 
	הבקשה נדחית.
כפי שרשום על גבי קול קורא 114, בסעיף 4.6.1: " ככל שהמשרד ישתכנע כי
הנסיבות מצדיקות את ביטול או החלפת מיקום הקמת העמדה באתר שנקבע בזכייה,
המשרד ישקול בחיוב לאפשר את הקמת יתר העמדות". 

קול קורא 114/2018 סעיף 1.14
קול קורא 115/2018 סעיף 1.14
קול קורא 116/2018 סעיף 1.15
קול קורא 117/2018 סעיף 1.16
	בסעיף "תכולת המענק" – מאחר ותמחור ההשקעה כולל מרכיבים פרוייקטליים שבמקרים מסוימים מגולמים במחירי ספק המערכת ובמקרים אחרים מחויבים בנפרד, נבקשכם לאפשר התחשבות בעלויות ייעוץ, תכנון וניהול פרויקט לצורך קבלת המענקים, או לפחות לאפשר התחשבות בעלויות אלו כל עוד הן לא עולות על 10% מגובה עלות הפרויקט.
	הבקשה נדחית.

	12 בקול קורא 115 ו-114
ע"מ 11 בקול קורא 117
	2.2.1
	סוג כבל במקרה של התקנת עמדה עם כבל. החובה להתקין כבל Type 2 חוסמת דגמים אשר נמכרים היום בשוק הישראלי עם שקע Type 1 בצד הרכב. לדוגמא: מיצובישי, שברולט וטויוטה (לכשיגיעו), דגמי EV/PHEV אשר מגיעים  ביבוא אישי מארצות הברית שם יש חובה למכירת רכבים עם שקע ברכב מסוג TYPE 1
	העמדה יכולה להגיע עם שקע טעינה מסוג type2 או עם כבל טעינה מובנה. בעל רכב עם שקע מסוג type1 יוכל להתחבר לעמדה עם שקע type2 באמצעות מתאם. 

	12 בקול קורא 115 ו-114
ע"מ 11 בקול קורא 117
	2.2.2
	במידה ומאפשרים התקנת כבל זה צריך להיות או TYPE1 או TYPE2 ולא רק TYPE2
	הבקשה נדחית.

	12 בקול קורא 115 ו-114
ע"מ 11 בקול קורא 117
	2.2.3
	במקרה של עמדה כפולה אשר תגיע עם כבל, כבל אחד צריך להיות TYPE2 וכבל שני צריך להיות TYPE1
	הבקשה נדחית.

	כללי עמוד 2-3
	
	האם ניתן לקבל סבסוד מלא עבור תכנון ופיתוח תשתית, בחניונים בשטחים פתוחים שאין להם תשתיות חשמל ותאורה?
1. 
	שלילי. תכולת המענק היא בהתאם לכתוב במסמכי הקול הקורא, בין היתר, בסעיף 1.14 לקול הקורא.

	כללי
	
	האם הסובסידיה יכולה לכלול הקמת חניון חדש מקורה עם פנלים פואו ולטאיים PV כולל הקמת הקונסטרוציה ועמודי תאורה שמשולבים עמדות טעינה שנטענים מהמערכת הסולארית? 

	כמפורט בתשובה לשאלה 45 בקול קורא 114/2018.  

	עמ 10
	4
	מכיוון שחסר מידע לגבי מיקומים מדוייקים (סעיף אמת מידה 4.) האם ניתן להעניק בונוס לעמדות שיוזנות ממקורות אנרגיה מתחדשת?

	על המציע לתאר כיצד הפתרון המוצע על ידו מקטין את העומס על רשת החשמל. ככל שהפתרון אכן מקטין, המשרד יהיה רשאי לתת בונוס. 

	עמ3
	1.1.2
	הזוכה יקים את כל עמדות הטעינה – במידה ולא ניתן להתקין את כל העמדות, האם ניתן להמיר לעמדות אחרות כלומר טעינה מהירה במקום עמדת טעינה איטית וכולי?
	הבקשה נדחית. 

	עמ 13
	2.3.8.5
	מחיר הטעינה יכול להגזר ממחיר החשמל המשתנה ולכן לא ניתן לקבוע מחיר fixed

	מחיר הטעינה לא נקבע בקול הקורא. 

	14 עמ  117
	4.א.2.
	האם ניתן להאריך את הסכם תקופת ההפעלה למעל 5 שנים? ומעל שש שנים וחצי בחניוני מסעסיקים.

	כמפורט בתשובה לשאלה 9 בקול קורא 114/2018.

	  116 עמ 7
	5.ב.1
	קיים פער בין ההיקף הכספי המוגש להיקפו בביצוע ולכן גובה הערבות במקרה הזה לא מייצג את העלות בפועל ויכול להוות חסם כניסה למועצות מוקויות וגופים מוטעי יכול באזורי ספר.
	הבקשה נדחית. 

	117
	1.17
	במקרה שבו ישנה תוכנית עתידית להרחבת חניון בבעלות המעסיק, האם ניתן להגדיל את המענק הכספי למעל 20% מסך החניות?
	הבקשה נדחית. 

	117 עמ 12
	2.2.6
	האם ניתן להשתמש בתקשורת הרוכבת על גל הסינוס של החשמל, PLC במקום OCPP?

	כמפורט בתשובה לשאלה 2 בקול קורא 114/2018.  

	54
	116 עמ 19
	2.4
	במקרה שחיבור הרשת ינוצל ב100% מההספק הכולל של העמדה אך הרשת לא תאפשר מספיק הספק לזמן נתון יכול להיות מצב שבוא יהיה ניצול פחות מ100% מאילוץ זה.
	במידה והשאלה מתייחסת לקול קורא עמדות מהירות - כמפורט בסעיף 2.4.1 – "חיבור החשמל באתר צריך לאפשר ניצול של 100% מסך ההספק הכולל של העמדה, בכל זמן נתון, אלא אם יש אלמנט אגירה..". במידה והשאלה מתייחסת לקולות הקוראים האחרים – על גבי הקולות לא מופיע אילוץ של 100%.







[image: GOVIL_logo_250_color][image: GOVIL_logo_250_color]
בניין ג'נרי 2, רחוב בנק ישראל 7, תא דואר 36148, ירושלים, מיקוד: 9195021
  כתובתנו באינטרנט: www.energy.gov.il

[image: GOVIL_logo_250_color][image: GOVIL_logo_250_color]

בניין ג'נרי 2, רחוב בנק ישראל 7, תא דואר 36148, ירושלים, מיקוד: 9195021
  כתובתנו באינטרנט: www.energy.gov.il
image3.png
N1’AN1IXN TYWD

www.energy.gov.il




image1.jpg




image2.png
gov




